Crnogorska Wikipedija
Crnogorska Wikipedija, probno izdanje slobodne internetske enciklopedije Wikipedije na crnogorskom jeziku. Provizorno pokrenuta 13. XII. 2017. na Wikimedia Incubatoru od korisnika StevenJ81, jedna je od četiriju izdanja na standardnim varijetetima srpskohrvatskoga, uz bosansku, hrvatsku i srpsku Wikipediju. Prvu, početnu stranicu izradio je 17. XII. korisnik Lujki, a prvi članak, »Podgorica«, započeo je 19. XII. korisnik Katxis, preuzevši sadržaj sa slobodne enciklopedije Montenegrowiki. Do kraja decembra 2017. brojila je oko 200 članaka, pretežno s temama o Crnoj Gori. Očekivalo se da će testni period rada u okviru Incubatora biti okončan u 2018. nakon što se enciklopedijski projekt formira u nužnim dijelovima.

Posljednja diskusija je otvorena nedugo nakon što je crnogorski dobio svoju ISO 639-2 i -3 jezičnu oznaku [cnr], 8. decembra 2017. Neki od protivnih glasova otvaranju ovog izdanja Wikipedije navode da se daljnja raspodjela projekata zasniva na politici i pristrasnosti, te da ostale tri Wikipedije standardnih varijeteta ne bi postojale da su pravljene po ažurnim pravilima. Glasovi podrške se zasnivaju na posebnostima crnogorske varijante, kao što su nešto veća prisutnost ijekavice i dva sopstvena slova.

Vidi još 
 srpskohrvatska Wikipedija
 bosanska Wikipedija
 hrvatska Wikipedija
 srpska Wikipedija

Izvori

Eksterni linkovi 
 crnogorska Wikipedia na Wikimedia Incubatoru
 Meta-Wiki: Prijedlozi za nove jezike (WP crnogorski 1, 2, 3, 4 i 5)

Wikipedije na raznim jezicima
Srpskohrvatski jezik
Wikipedija